Jón Steinar Gunnlaugsson settist í hæstarétt sem dómari 15. október . Hinn sama dag birtist furðuleg grein um hann í Morgunblaðinu eftir séra Pétur Þorsteinsson , prest óhaða safnaðarins í Reykjavík . Hafi greinin átt að vera fyndin , hlýtur það að hafa farið fyrir ofan garð og neðan hjá fleirum en mér , helst virtist hún illkvittin og skrifuð í þeirri vissu , að Jón Steinar gæti ekki svarað fyrir sig , eftir að hann hefði tekið við stöðu dómara . Þótt sú líking eigi illa við um Jón Steinar vegna almennrar snerpu hans við að svara fyrir sig , má segja , að með grein sinni hafi presturinn kosið að sparka í liggjandi mann . Jón Steinar á þessa köldu kveðju alls ekki skilið , þegar hann sest í hæstarétt . Hann er vel að því embætti kominn ekki síður en aðrir dómarar þar . Ég er norður á Akureyri þegar ég skrifa þetta í yndislega fallegu veðri á laugardagsmorgni og bíð eftir því að fara yfir í Skagafjörð að Reynistað , en síðar í dag á að jarðsyngja Sigurð Jónsson , bónda þar , en hann var sonur Jóns Sigurðssonar alþingismanns og Sigrúnar Pálmadóttur en til þeirra og Sigurðar og Guðrúnar Steinsdóttur , konu hans , fór ég í sveit fyrir um það bil hálfri öld og var þar hvert sumar í níu ár . Vakna því margar minningar við andlát Sigurðar um lífið á Reynistað og hin mótandi áhrif þess . Í gær tók ég þátt í því að opna hér á Akureyri endurgerða lögregustöð og varastjórnstöð fyrir Neyðarlínu , fjarskiptamiðstöð lögreglu , almannavarnir og vaktstöð siglinga , stöð , sem speglar starfið í björgunarmiðstöðinni í Skógarhlíð í Reykjavík , þar sem tekist hefur á einstæðan hátt að sameina krafta allra sem fara með stjórn björgunarmála í landinu . Það var mikið fjölmenni í lögreglustöðinni og ánægjulegt að sjá hve miklum breytingum hún hefur tekið síðan ég heimsótti hana síðast . Var vissulega kominn tími til þess að færa starfsaðstöðu lögreglunnar í nútímalegt horf en meðal þeirra , sem þarna voru í gær , má nefna Gísla Ólafsson , fyrrverandi yfirlögregluþjón , sem nú er á tíræðisaldri , en hann beitti sér mjög fyrir því , að lögreglustöðin var reist á Akureyri undir lok sjöunda áratugarins . Þá var byggt svo vel við vöxt , að húsið dugar prýðilega enn og við það eru fangageymslur , sem nýta má til vara fyrir fangelsi á Suðurlandi . Sá hluti hússins bíður enn viðgerðar og ef til vill væri skynsamlegt að huga þar að einhverri stækkun til að auka sveigjanleika innan fangelsiskerfisins . Morgunblaðiðfagnar í forystugrein í dag , að R-listinn sé með hugmyndir um að koma á fót embætti umboðsmanns borgarannar í ráðhúsinu og Þórólfur Árnason borgarstjóri hafi kynnt hugmynd um það efni . Síst af öllu er ástæða til að vera á móti því , að borgararnir hafi aðgang að umboðsmanni gagnvart borgarkerfinu , en hingað til hefur verið litið þannig á , að borgarstjórinn sé þessi umboðsmaður . Einmitt þess vegna hefur almennt verið lögð jafnrík áhersla og raun ber vitni á , að borgarstjórinn komi úr hópi kjörinna fulltrúa og unnt sé að kalla hann til ábyrgðar í kosningum . Þórólfur er hins vegar ráðinn en ekki kjörinn borgarstjóri . Í vikunni gekk framsóknarmaðurinn Gestur Gestsson , sem sat í kosningastjórn R-listans í síðustu borgarstjórnarkosningum , fram fyrir skjöldu og lýsti R-listann dauðadæmdan . Hann fór næstum hæðnisorðum um hlutverk Þórólfs Árnasonar borgarstjóra , gaf greinilega til kynna , að enginn vissi í raun hvar hann stæði . Borgarstjóri á þó að heita umboðsmaður R-listans og honum ber , hvort sem hann er kjörinn eða ráðinn , að vera umboðsmaður borgaranna . Helga Vala Helgadóttir veitti R-listanum ráðningu í Spegli hljóðvarps ríkisins föstudaginn 15. október og sagði fnyk leggja úr ráðhúsinu , líkti hún Þórólfi borgarstjóra við flagg , sem dregið væri að húni við hátíðleg tækifæri , en minnti á að flögg dygðu ekki , þegar taka þyrfti á málum , eins og nú yrði að gera vegna kennaraverkfalls , en foreldrar væru búnir að fá meira en nóg af vesaldómi borgarfulltrúa og sendu þeim nú tölvubréf til að mana þá til dáða . Viti menn ! Eftir að hafa hlustað á reiðilestur Helgu Völu um aumingjaskap R-listans , skoðaði ég póstinn minn í tölvunni í anddyri Hótel KEA og þar var meðal ávítunar - og hvatningarbréfa eitt frá Helgu Völu Helgadóttur , móður . Við skammir Helgu Völu í garð borgarstjóra með skrautlegu líkingamáli um innantóm embættisverk hans varð mér hugsað til þess , hve illa Þórólfur brást við á sínum tíma í borgarstjórn , þegar ég undraðist allar „ silkihúfurnar “ , sem ættu að koma að stjórn miðborgarinnar . Taldi hann , að með þessu orði væri ég að móðga embættismenn Reykjavíkurborgar ! Stjórnkerfisbreytingin núna , hin þriðja af stærra taginu á 10 ára stjórnarferli R-listans , miðar öðrum þræði að því að fækka þessum silkihúfum , enda augljóst frá upphafi , að um stjórnunarlegt klúður var að ræða . Dagur B. Eggertsson hefur verið talsmaður þessara stjórnkerfisbreytinga á vegum R-listans , að sumu leyti eru þær eðlilegar en að öðru leyti einkennast þær af óraunsæi . Hið markverða er , að þær draga enn fram brotalömina í stjórnarháttum R-listans . Hún felst í því , að þar á bæ hafa menn komið sér saman um að vera ósammála um mörg grundvallaratriði við stjórn borgarinnar en samt láta hluti yfir sig ganga , sem þeir samþykkja í raun ekki og munu brjótast fram sem ágreiningsmál , þegar raknar upp úr samstarfinu . Undarlegt er , að á alþingi skuli þingmenn Samfylkingar og vinstri / grænna tala á þann veg , að blanda eigi saman kennaraverkfalli og fjárhagslegum samskiptum sveitarfélaga , en í borgarráði Reykjavíkur standa forystumenn sömu flokka í sveitarstjórnarmálum að bókun , sem segir að ekki skuli tengja þetta tvennt saman . Að sjálfsögðu er spjótunum beint að röngum aðila , þegar þess er krafist , að ríkisvaldið leysi þessa deilu grunnskólakennara og sveitarfélaga . Ekkert af því sem sagt er um , að eitthvað standi út af í fjárhagslegum samskiptum ríkis og sveitarfélaga vegna flutnings grunnskólans til sveitarfélaganna , stenst gagnrýni eða skoðun . Um þessa þætti var samið , niðurstaða samninganna hefur verið þaulskoðuð og það var samdóma álit , að við þá hefði verið staðið . Flutningur grunnskólans hefur orðið til þess að efla sveitarstjórnarstigið og þar verða menn að sjálfsögðu að axla þá ábyrgð , sem þeim ber í samningum við kennara og aðra . Hitt er jafnframt ljóst , að forysta kennara ber hér mikla ábyrgð og minnti Kristján Gunnarsson , nýkjörinn formaður Starfsgreinasambandsins , á hana , þegar hann sagði , að kennarar yrðu eins og aðrir að haga kröfum sínum og samningum á þann veg , að launa - og efnahagskerfi þjóðarinnar færi ekki úr böndunum .